joelniklaus/EU_Wikipedias huggingface dataset:
St. Petersaari

St. Petersaari oli suomalainen folkrock-yhtye. Se toimi aktiivisesti vuosina 1978–1982. Yhtye aktivoitui 2000-luvulla uudelleen. Ensimmäisellä toimintakaudellaan yhtye saavutti huomiota muun muassa menestymällä rockin SM-kisoissa.

St. Petersaari levytti vuosina 1980–1982 kaksi albumia ja kaksi singleä, jotka julkaisi Kompass Records. Yhtye kiersi näihin aikoihin ympäri Suomea ja esiintyi muun muassa Provinssirockissa kolmena kesänä.

Jake Nyman totesi bändin ensilevystä Miehen tie, että ”Petersaari on akustisella pohjalla toimiva kokoonpano, jonka melodisesti usein hyvin kauniisiin sävellyksiin yhdistyvät erinomaiset tekstit” (Uusi Nainen 1980/5). 

Folk & Country –lehdessä (1980/1) todettiin, että ”on rohkaisevaa, että jotkut vielä uskaltavat esittää näin persoonallista ja popin valtavirtauksista poikkeavaa musiikkia”.

Helsingin Sanomissa (8.3.1980) yhtyeen musiikki nimettiin pilke silmäkulmassa Tavastian keikan perusteella ”akustiseksi punkiksi”. 

Kalevassa (20.4.1982) kuvattiin yhtyeen toista LP:tä Tämänkin laulun jälkeen seuraavasti: ”Kappaleiden sovitukset ovat kautta linjan hallittuja ja tyylikkäitä, ja kukin kaveri hallitsee instrumenttinsa puhtaasti. (…) Kaiken kaikkiaan St. Petersaaren uusi levy on piristävää kuultavaa suomalaisessa popmusiikissa.”

Radiossa miltei päivittäin soitettuja biisejä olivat mm. Miehen tie, Uus parempi todellisuus, Lähtös täältä, Yes-mies ja Mä pyydän sua. Yhtyeen tavaramerkki oli varsinkin huuliharpun ja mandoliinin teemallinen yhteissoundi.  

Yhtye esiintyi alkuperäisessä miehityksessään Pietarsaaressa Jaakon Päivillä 20.7.2007 – 25 vuoden talviunen jälkeen! Ulkoilmakonserttiin saapui noin tuhat nostalgianälkäistä ihmistä. Jaakon Päivien konsertin ensimmäisessä sessiossa soittivat Kari Ilmonen (kitara, huuliharppu ja laulu), Heimo Riihimäki (mandoliini, huilu ja laulu), Markus Fagerudd (koskettimet ja laulu), Hannu Pirttimaa (basso) ja Jan Stenhäll (rummut). Toisessa sessiossa soittivat edellisten lisäksi Timo Hautamäki (sähkökitara) ja Ari Lepistö (basso). Kaikki muusikot ovat kotoisin Pietarsaaresta.

Rocket Records julkaisi St. Petersaaren varhaisen vinyylituotannon CD-formaatissa vuonna 2010. Hieman myöhemmin yhtye ryhtyi valmistelemaan uutta albumia Kello käy, jonka Rocket Records julkaisi keväällä 2013. Tämänkin jälkeen yhtye julkaisi tuotantoaan 2020-luvun alkuun asti. Viimeiset julkaisut olivat digisinglejä. St. Petersaaren koko musiikkituotanto löytyy Spotifystä ja YouTubesta.

Diskografia

Studioalbumit

Kokoelma-albumit

Kokoelmilla

Singlet 
 ”Miehen tie” / ”Nuorisoseuran marssi” (1979, Kompass)
 ”Näkemiin matkaaja” / ”Uusi alku” (1980, Kompass)

Aiheesta muualla 
 St. Petersaaren ensimmäisen vaiheen tarina
 https://www.botniabeat.net/pietarsaari/st.petersaari.html
 St. Petersaaren musiikkituotanto

Suomalaiset folk rock -yhtyeet
Laukaan vankila

Laukaan vankila oli 62-paikkainen avovankila, joka kuului Itä-Suomen aluevankilaan. Vankila sijaitsi Keski-Suomessa Laukaan kunnassa Vuonteen kylässä. Vankilassa työskenteli noin 29 henkilöä.

Avovankilaan ovat olleet sijoitettuina mm. Matti Nykänen ja Jukka Lindholm.

Vankila on nykyään lakkautettu ja myyty.

Lähteet

Laukaan rakennukset ja rakennelmat
Suomen vankilat
Freja Beha Erichsen

Freja Beha Erichsen (s. 18. lokakuuta 1987 Roskildessa Tanskassa) on tanskalainen malli.

Elämä 
Ennen malliksi ryhtymistä hän toivoi tulevansa laulajaksi, mutta se ei onnistunut hänen kehnon äänensä vuoksi.

Hänen paras ystävänsä on malli Irina Lazareanu. Hänet on usein nähty myös mallitovereidensa Lily Donaldsonin ja Agyness Deynin seurassa.

Ura 
Hänet tunnetaan "kapinoitsijana" muotimaailmassa, ja hänen epätavallinen kävelytyylinsä on yksi hänen tavaramerkeistään.

Vuodesta 2005 Erichsen on esiintynyt kampanjoissa muotimerkeille kuten Balenciaga, Jil Sander, Gucci, Hugo Boss, H&M, CK by Calvin Klein, Chanel ja Chloé.

Erichsenia edustaa kuuluisa mallitoimisto IMG, joka on edustanut aikaisemmin muun muassa Tyra Banksia ja Heidi Klumia.

Ulkonäkö 
Erichsenin mitat ovat 78-60-89, ja hän on 178 cm pitkä. Hänen kengänkokonsa on 39 ja vaatekokonsa 34/36. Hänellä on vaaleanruskeat hiukset sekä ruskeat silmät.

Aiheesta muualla 

 Freja Behan oma sivu
 SUPERMODELS.nl Freja Beha Erichsen homepage
 Freja Beha Erichsen Photos on Style.com

Tanskalaiset mallit
Vuonna 1987 syntyneet
Elävät henkilöt
Espanja lasten Eurovision laulukilpailussa

Espanja on osallistunut lasten euroviisuihin vuodesta 2003 lähtien seitsemän kertaa. Se on yksi lasten euroviisujen menestyneimmistä maista, sillä maa on ollut lähes jokaisella osallistumisellaan neljän parhaan joukossa. Espanjan edustaja María Isabel toi Espanjalle ensimmäisen voiton vuonna 2004. Espanja on sijoittunut myös kaksi kertaa toiseksi ja kaksi kertaa kolmanneksi.

Osallistujat

Lähteet

Lasten Eurovision laulukilpailut maittain
Espanjan musiikki
De-Loused in the Comatorium

De-Loused in the Comatorium on The Mars Voltan vuonna 2003 julkaistu debyyttialbumi.

Kappaleet

  
  
  
  
  
  
  
  
  
  
  

Australian painoksen bonuskappaleet:

Kokoonpano
 Cedric Bixler-Zavala – laulu
 Omar Rodriguez-Lopez – kitara 
 Jon Theodore – rummut
 Isaiah Ikey Owens – kosketinsoittimet 
 Lenny Castro – lyömäsoittimet
 Flea – basso 
 John Frusciante – kitara, syntetisaattori kappaleessa "Cicatriz ESP" 
 Justin Meldel Johnson – bass kappaleessa "Televators"

Lähteet

The Mars Voltan albumit
Vuoden 2003 esikoisalbumit
Rick Rubinin tuottamat albumit
Kaaliyökkönen

Kaaliyökkönen eli kaalitarhayökkönen (Mamestra brassicae) on Suomessa kohtalaisen harvinainen Hadeninae-alaheimon yökkönen. Kaaliyökkösen naaras on kooltaan 38-45 mm ja koiras 35-43 mm. Etelämpänä Euroopassa se kykenee säännöllisesti talvehtimaan kotelona kasvimaiden läheisyydessä ja aiheuttaa toisinaan tuhoja viljelyksille. Sen kohteeksi joutuvia lajeja ovat useimmat ristikukkaiskasvit. Lentoaika kesäkuun alusta syyskuun loppuun.

Aiheesta muualla 
Laji.fi: Kaalitarhayökkönen (Mamestra brassicae)
Ötökkätieto: Kaalitarhayökkönen (Mamestra brassicae)
Suomen Perhostutkijain Seura: Kaalitarhayökkönen (Mamestra brassicae)
Perhoset: Kaaliyökkönen (Mamestra brassicae)
Centre for Agriculture and Biosciences International (CABI): Mamestra brassicae (cabbage moth) 
Pherobase: Semiochemicals of Mamestra brassicae, the Cabbage moth 

Tarhayökköset
Petri Sulonen

Petri Sulonen (s. 20. kesäkuuta 1963 Pori) on entinen suomalainen jalkapalloilija. Pelipaikaltaan hän oli keskuspuolustaja.

Sulonen aloitti uransa Porin Pallo-Tovereissa, josta hän siirtyi Turun Palloseuraan kaudeksi 1987 ja pelasikin Turussa 13 kauden ajan. Kaudeksi 2000 Sulonen siirtyi takaisin Poriin ja Jazzin riveihin, minkä jälkeen hän päätti uransa.

Pitkällä urallaan Sulonen ei päässyt kertaakaan juhlimaan pääsarjamestaruutta. Hänen parhaat saavutuksensa ovat yksi hopea (1989) ja kaksi pronssia (1987 ja 1996), kaksi Suomen Cupin voittoa sekä valinta vuoden liigapelaajaksi 1994. Sulonen on myös valittu Veikkausliigan legendaksi.

Sulosella dignosoitiin vuonna 2018 ALS eli amyotrofinen lateraaliskleroosi, lihashermoja rappeuttava, parantumaton motoneuronisairaus.

Sulosen 15 minuuttia vanhempi kaksoisveli Pasi Sulonen pelasi pääsarjatasolla 226 ottelua 1985–1997.

Saavutukset
Vuoden liigapelaaja 1994
SM-hopea 1989
SM-pronssi 1987, 1996
Suomen Cup 1991, 1994

Lähteet
 Veikkausliigan Hall Of Fame
 Veikkausliigan ensimmäiset Legendat julkistettu
 Legenda muistelee: Petri Sulonen – TPS:n puolustuksen tukipylväs

Suomalaiset jalkapalloilijat
Jalkapallon Suomen Cupin mestarit
Veikkausliigan legendat
Vuonna 1963 syntyneet
Elävät henkilöt
Tina Nordström

Maria Kristina "Tina" Nordström Holmqvist (s. 6. elokuuta 1973 Välluv, Skåne, Ruotsi) on ruotsalainen tv-kokki.  Hän aloitti uransa New Scandinavian Cooking -televisio-ohjelman toisella kaudella. Hän juontaa omaa ruoka-aiheista Tinan keittiössä (Mat med Tina) -ohjelmaansa, jota esitettiin Suomessa Yle Fem -kanavalla. 

Nordström on kirjoittanut myös ruokakirjoja.

Ruokaohjelmalla oli ruotsissa yli miljoona katsojaa, ja kirjoja on myyty yli miljoonan eurona arvosta.

Maaliskuussa 2008 hän voitti Ruotsin Let's Dance (suomalainen versio formaatista on Tanssii tähtien kanssa) -televisiotanssikilpailun. 

Nordström  on kahden lapsen äiti. Hän meni lastensa isän kanssa naimisiin vuonna 2011.

Lähteet

Aiheesta muualla 
 Finalen i Lets dance 2008: Tina Nordström och Tobias Karlsson TV4.

Ruotsalaiset kokit
Ruotsalaiset juontajat
Vuonna 1973 syntyneet
Elävät henkilöt
Patrik Sjöberg

Jan Niklas Patrik Sjöberg (s. 5. tammikuuta 1965 Högsbo) on ruotsalainen korkeushyppääjä. Ennätyksellään 242 cm hän piti hallussaan korkeushypyn maailmanennätystä 30. kesäkuuta 1987 – 8. syyskuuta 1988, jolloin Kuuban Javier Sotomayor hyppäsi 243 cm. Hän piti hallussaan myös sisäratojen maailmanennätystä ensin tuloksella 238 cm ja myöhemmin tuloksella 241 cm. Sjöberg voitti korkeushypyn maailmanmestaruuden Roomassa 1987 tuloksella 238 cm. Hän voitti myös kaksi olympiahopeaa ja yhden olympiapronssin.

Sjöbergiä valmensi hänen suomalaissyntyinen isäpuolensa Viljo Nousiainen. Markus Luttemanin kanssa vuonna 2011 kirjoittamassaan muistelmateoksessa Det du inte såg Sjöberg kertoo, että Nousiainen käytti häntä seksuaalisesti hyväkseen 15-vuotiaaksi asti.

Sjöberg kertoi itse lehtihaastattelussaan vuonna 2019 kärsineensä alkoholi- ja lääkkeiden väärinkäyttöongelmista 2000-luvulla. Hän käytti runsaasti päihteitä hukuttaakseen seksuaalisen hyväksikäytön aiheuttamia traumoja. Hän on muuttanut 2010-luvun lopulla Göteborgista pohjoisruotsalaiseen Örnsköldsvikiin viettääkseen rauhallisempaa elämää.

Huume-epäilyt 

Sjöberg pidätettiin Göteborgin EM-kilpailujen yhteydessä 13. elokuuta 2006 göteborgilaisesta yökerhosta kokaiinin hallussapidosta. Myöhemmin annettu virtsanäyte paljasti jälkiä kokaiinin käytöstä. Joulukuussa 2006 syyttäjä teki asiassa syyttämättäjättämispäätöksen ja Sjöberg sai vain sakkotuomion. Koska hänellä ei ollut virallisia tuloja, hän sai sakkoa vain 4 500 kruunua (n. 480 euroa).

Lähteet

Kirjallisuutta

Aiheesta muualla
 Sjöbergin anteeksipyyntökirje 
 

Ruotsalaiset korkeushyppääjät
Ruotsalaiset olympiamitalistit
Vuonna 1965 syntyneet
Elävät henkilöt
Iobox

Iobox Oy oli Jari Ovaskaisen ja Henry Nilertin vuonna 1999 perustama suomalainen sähköpostipalvelu. Yhtiö laajentui nopeasti muihin Euroopan maihin, minkä jälkeen espanjalainen matkapuhelinoperaattori Telefonica Mobile osti yhtiön kokonaisuudessaan haltuunsa 230 miljoonalla eurolla. Myöhemmin kuitenkin Ioboxin ylläpito tuli kannattamattomaksi, ja portaali päätettiin sulkea. Iobox suljettiin lopullisesti vuonna 2002.

Iobox -tavaramerkki ja suuri joukko domaineja siirtyi Suomen Kierrätyskone Oy:lle syksyllä 2011.

Lähteet

Aiheesta muualla
Kupla joka ei puhjennut, Taloussanomat
Ovaskainen ei häpeä miljooniaan, Talouselämä
iobox espanjalaisomistukseen, MTV3*
Miksi Twitter miksei iobox tai Jaiku?, Tekniikka ja talous*
Iobox sulkee Suomen ja Ruotsin mobiilipalvelut, www.hightechforum.fi*

Internet-palveluntarjoajat
Luettelo Suomen kartanoista

Tämä on epätäydellinen luettelo Suomen kartanoista aakkosjärjestyksessä. Luettelossa on mukana myös luovutetuille alueille jääneitä kartanoita.

A

B

D

E

F

G

H

I

J

K

L

M

N

O

P

R

S

T

U

V

W

Y

Å

Ö

Lähteet
Keisarikalat

Keisarikalat (Pomacanthidae) on ahvenkaloihin kuuluva kalaheimo. Sen jäseniä tavataan matalilla koralliriutoilla Intian valtameressä, Tyynenmeren länsiosissa ja Atlantin trooppisissa osissa. Heimoon kuuluu yhdeksän sukua ja niihin noin 74 lajia. Monia lajeja pidetään meriakvaarioissa. Suurimmat lajit eivät sovi riutta-akvaarioon, sillä ne syövät selkärangattomia, mutta pienimmät ovat lähes täysin kasvinsyöjiä.

Lähteet
Pratt & Whitney R-4360 Wasp Major

Pratt & Whitney R-4360 Wasp Major on kuuluisan Pratt & Whitney Wasp- sarjan viimeinen ja tehokkain tähtimoottori. Se oli tarkoitettu alun perin Boeing B-29 Superfortressin suorituskykyisempien versioiden voimanlähteeksi, mutta toinen maailmansota ehti loppua ennen Majoreiden pääsyä palvelukseen. Nämä tehokkaammat versiot tuotettiin kuitenkin sodan jälkeen nimellä B-50 Superfortress. Wasp Majorista kehkeytyi viimeisten ja loisteliaimpien mäntämoottoristen matkustajakoneiden ja Yhdysvaltain ydinasearsenaalin toisen sukupolven kantojuhta. Sillä varustettiin myös ensimmäisen sukupolven ilmatankkauskoneita sekä lukuisia erikoiskoneita. Esimerkiksi Convair B-36 Peacemakerissa näitä oli 6 kpl, myöhemmissä versioissa lisäksi neljä J-47 -suihkumoottoria. Moottoreita valmistettiin kaikkine versioineen 1944–1955 18 697 kpl. Moottorilla oli lempinimi corncob ("maissintähkä").

Rakenne on nelirivinen, nelitahtinen 28-sylinterinen tähtimoottori, jossa rivit on sijoitettu siten että sylinterit muodostavat pituussuunnassa spiraalin ilmajäähdytyksen tehostamiseksi. Venttiilikoneistossa on kaksi kansiventtiiliä sylinteriä kohti. Sytytysjärjestelmässä on 7 magneettoa (1 magneetto per 4 sylinteriä) ja kaksi sytytystulppaa/sylinteri, yhteensä 56. Mekaanisesti ahdetun moottorin kierroslukua laskettiin potkurille suhteella 0,375:1 jotteivät potkurinlavat karkaisi ylisoonisiin nopeuksiin. Keskipakoisahtimen kierroslukusuhde puolestaan on 6,374:1. 

Wasp Majorilla oli tyyppivikana vuotaa kampikammiosta öljyt ulos kesken lennon, mikä näkyi usein moottorikoteloiden alareunan mustina juovina. Se saatettiin myös sammuttaa täysin moitteettoman toiminnan lopuksi mutta seuraavassa startissa ilmeni ongelmia. Tämä johti sangen pitkään tarkistuslistaan ja lentoonlähtövalmistelujen venymiseen useiden tuntien mittaisiksi. Loppujen lopuksi Wasp Major oli kuitenkin aikalaisekseen kohtuullisen luotettava oikein huollettuna. Öljynvaihtoonkaan ei usein jouduttu, koska moottorin öljynkulutus oli niin suuri, että sitä täytyi lisätä joka lennon jälkeen runsaasti. Mm. B-36:ssa oli 380 litran öljysäiliö jokaista Wasp Majoria kohden.

Tekniset tiedot 

 Iskutilavuus: 71,5 litraa
 Teho: 3 000 hevosvoimaa (2 240 kW) perusmallissa, tehokkaimmassa versiossa kahdella turboahtimella varustettuna 4 300 hv (3 200 kW).
 Iskunpituus: 152 mm
 Sylinterin halkaisija: 146 mm
 Puristussuhde: 6,7 : 1
 Paino: 1 579 ... 1 755 kg versiosta riippuen.
 Tehopainosuhde: 1,41 ... 1,82 kW/kg (Litrateho 31,32...44,76 kW/l), versiosta riippuen.
 Polttoaine: 108...115 -oktaaninen lentobensiini.
 Ominaiskulutus: 195 g/hv/h
 Pituus: 2 451 mm (R-4360-51VDT)
 Halkaisija: 1 397 mm (R-4360-51VDT)

Aiheesta muualla 

 Aircraft Engine Historical Society – P&W Museum 

Lentokonemoottorit
Tähtimoottorit
Frances the Mute


Frances the Mute on The Mars Voltan toinen ja samalla läpimurtoalbumi, joka julkaistiin 1. maaliskuuta 2005. Albumilla on sekä englannin- että espanjankielisiä sanoituksia.

Albumin ensisingle ”The Widow” sisälsi b-puolenaan albumilta pois jätetyn nimikkokappaleen ”Frances the Mute”.

Kappaleet

Alkuperäinen listaus 
Kaikki kappaleet säveltäneet Omar Rodríguez-López ja Cedric Bixler-Zavala.

Virallisessa kappalelistauksessa Vade Mecum, Pour Another Icepick, Pisacis ja Con Safo ovat osa Miranda That Ghost Just Isn't Holy Anymore -kappaletta, mutta niistä vain Vade Mecum sopii kappaleen ilmoitettuun kestoaikaan. Pour Another Icepick, Pisacis ja Con Safo, yhdistettynä Tarantismin, Plant a Nail in the Naval Streamin, Faminepulsen, Multiple Spouse Woundsin ja Sarcophagi pituuksiin eli listauksessa mainittuihin Cassandra Geminin kappaleisiin, muodostavat kokonaisuudessaan Cassandra Geminin. Kyseessä on CD:n painovirhe. Koska levy-yhtiön mukaan viiden kappaleen äänite olisi ollut EP eikä LP, päädyttiin levyn viimeinen kappale jakamaan kahdeksaan osaan, jotta yhtye sai täysimittaiset korvaukset äänitteestään. Näin ollen CD-levyllä on 12 raitaa, joista kahdeksan viimeistä muodostaa yli puolituntisen kokonaisuuden Cassandra Gemini.

Oikea kappalelistaus 

Japanin version bonus-DVD
  
In Thirteen Seconds 
Nineteen Sank, While Six Would Swim
Five Would Grow and One Was Dead"
 Drunkship of Lanterns (live) 
 Cicatriz ESP (live) 
 Televators (live)

Kokoonpano 
 Omar Rodriguez-Lopez – kitara 
 Cedric Bixler-Zavala – laulu
 Jon Theodore – rummut
 Isaiah Ikey Owens – kosketinsoittimet
 Juan Alderete – basso 
 Marcel Rodriguez-Lopez – lyömäsoittimet 
 Flea – trumpetti kappaleissa "The Widow" ja "Miranda, That Ghost Just Isn't Holy Anymore" 
 John Frusciante – ensimmäiset kaksi kitarasooloa kappaleessa "L'Via L'Viaquez" 
 Larry Harlow – piano, kosketinsoittimet kappaleissa "L'Via L'Viaquez" ja "Cassandra Gemini" 
 Lenny Castro – lyömäsoittimet
 Salvador (Chava) Hernandez – trumpetti 
 Wayne Bergeron – trumpetti 
 Randy Jones – tuuba 
 Roger Manning – piano 
 Nicholas Lane – pasuuna 
 William Reichenbach – bassopasuuna
 David Campbell – jousisovitukset
 Larry Corbett – sello 
 Suzie Katayama – sello
Viulut:
Fernano Moreno 
Erick Hernandez 
Diego Casillas 
Ernesto Molina 
Joel Derouin 
Roberto Cani 
Mario De Leon 
Peter Kent 
Josefina Vergara

Arvostelut 
 Metacritic: 75/100
 AbsolutePunk: 96%
 AllMusic: 
 Alternative Press: 
 Soundi:

Lähteet 

The Mars Voltan albumit
Vuoden 2005 albumit
Paskareissu

Paskareissu on humoristinen 10-osainen television matkailuohjelma, jossa mediapersoona Ari "Paska" Peltonen esittelee Suomen "kamalimpia" paikkakuntia. Ohjelmassa ei pilkata kyseisiä kohteita, vaan niistä yritetään löytää hyviä puolia. Sarja alkoi Subilla 23. maaliskuuta 2008. Joissakin kohtauksissa usein myös näytetään mustavalkoista kuvaa, jossa näkyvät Peltosen ja kohteiden lisäksi myös ohjelman äänimies ja kuvaaja.

Paskareissun mukaan Suomen paskimmat kaupungit ovat Kouvola, Forssa, Pieksämäki, Riihimäki, Heinola, Kajaani, Pietarsaari, Tornio, Mänttä ja Vantaa. Vantaa ei kuulunut alun perin sarjan kaupunkeihin. Kun kuvausryhmä oli palaamassa kuvauksistaan Heinolasta, he huomasivat, että heiltä puuttui vielä yksi kaupunki. Ryhmän äänimies kertoi olevansa kotoisin Vantaalta, "mistä se sitten tuli mieleen". Peltonen on itse asunut kolme kuukautta Vantaan Koivukylässä. Ari valitsi lopulta Kouvolan Suomen paskimmaksi paikaksi.

Jaksot ohjasi, kuvasi ja editoi Tapio Sovijärvi. Ohjelman taustatoimittajana on Tuomas Enbuske. 

Yksittäisissä jaksoissa on myös näyttäytynyt joitakin julkisuuden henkilöitä:

Kouvola

 Tytti Vänskä, näyttelijä

Forssa 

 Urpo Leppänen

Pieksämäki

 Sir Mr. Taf, muusikko

Riihimäki

 Anita Hirvonen

Kajaani

 Lea Laven 
 Frederik 

Tornio

 Wallu Valpio 

Vantaa

 Tuomo Ruutu

Lähteet

Aiheesta muualla
Paskareissu-ohjelman esittely ja ennakkoklipit Subtv:n sivuilla

Matkailuohjelmat
Viihdeohjelmat
Suomalaiset televisio-ohjelmat
2000-vuosikymmenen televisiosarjat
Subin televisio-ohjelmat
Ilmo Lassila

Ilmo Kalervo Taavetti (David) Lassila, käytti kirjailijanimeä Tatu Valkonen (7. joulukuuta 1885 Viipuri – 27. huhtikuuta 1945 Helsinki) oli Helsingin yliopiston metsäteknologian professori ja kirjailija.

Elämä
Lassilan vanhemmat olivat lehtori David Lassila ja Eliina Elisabeth Helander. Hän pääsi ylioppilaaksi Porin klassillisesta lyseosta 1904 ja suoritti metsänhoitajan tutkinnon 1906, filosofian kandidaatin tutkinnon 1911 ja filosofian lisensiaatin tutkinnon 1920. Lassila toimi Kolarin aluemetsänhoitajana 1911-1916 sekä opettajana metsä- ja maanviljelyskouluissa. Hoidettuaan  Helsingin yliopiston metsäteknologian professorin virkaa vuodesta 1930 hänet nimitettiin sen ensimmäiseksi vakinaiseksi haltijaksi vuonna 1932.

Lassila lähti kesällä 1918 Vienan Karjalaan keräämään aineistoa väitöskirjaansa varten. Toisena tehtävänä hänellä oli seurata Suomesta Itä-Karjalaan Suomen sisällissodan jälkeen paenneiden punaisten toimia. Lassila joutui kuitenkin Muurmannin legioonan vangiksi vakoilusta epäiltynä. Hänet kuljetettiin lopulta englantilaisten joukkojen mukana Englantiin josta hän pääsi palaamaan Suomeen vasta 1919. Tästä retkestä Lassila kertoi myöhemmin kirjassaan Maisterin seikkailut mailla ja merellä.

Kirjallinen tuotanto
Lassila alkoi kirjoittaa 1920-luvulla pakinoita Tatu Valkosen nimimerkillä muun muassa Iltalehteen. Hän julkaisi tällä nimimerkillä myös useita kirjoja, mutta omalla nimellään myös alansa tutkimus- ja muita julkaisuja.

Perhe 
Ilmo Lassilan puoliso oli Elsa Lagus, jonka kanssa hän avioiutui vuonna 1922. Lassilan veli oli professori Väinö Lassila.

Teoksia 
  Tervanpoltto tervahaudassa : Keski-Suomessa tehtyjen havaintojen mukaan. 1908, 1913
  Miilunpoltto. 1914
  Kotitarvepuista. 1916
  Puiden karsimisesta. 1916
  Tutkimuksia mäntymetsien synnystä ja kehityksestä Pohjoisen napapiirin pohjoispuolella, väitöskirja. 1920
  Puun mekanillis-teknillisten ominaisuuksien tutkimuksesta. 1927
  Metsätyypin vaikutuksesta puun painoon. 1929
  Kestävyys puun laadun tunnuksena. 1934
Nimimerkillä Tatu Valkonen:
 Maisterin seikkailut mailla ja merellä: kokemuksia Muurmannin ja Englannin matkalta v. 1918-1919. Gummerus 1928 Teos e-kirjana Projekti Lönnrotissa
 Vanhaa viinaa uudessa leilissä : pakinoita. Gummerus 1929
 Musikaalinen ihmelapsi : pakinoita. Gummerus 1930
 Portieeri. Gummerus 1931
 Kun rikkaista tuli rumpaleita. Gummerus 1932
 Maisteri liikemiehenä. Gummerus 1932
 Hänestä tuli virkanyrkki. Gummerus 1933
 Tatu tapaa Ilonan, humoristinen romaani. Gummerus 1935
 Miehen housuissa : hupaisia muistelmia kouluajoilta. Gummerus 1936

Aiheesta muualla 

 Vapaasti ladattavia Tatu Valkosen (Ilmo Lassilan) e-kirjoja Projekti Lönnrotilta
Ilmo Lassilan elämäkerta Kansallisbiografiassa

Lähteet 
 Suomen kirjailijat tietokanta 
 Kuka kukin oli (Wikiaineisto)
 Hämeenlinnan kirjaston varastovinkit: Tatu Valkosen kirja Hänestä tuli virkanyrkki

Viitteet

Suomalaiset metsänhoitajat
Suomalaiset metsätieteilijät
Helsingin yliopiston professorit
Suomalaiset professorit
Suomalaiset kirjailijat
 Pakinoitsijat
Vuonna 1885 syntyneet
Vuonna 1945 kuolleet
Acid3

Acid3 on verkkoselainten renderointitesti, jonka on suunnitellut ja toteuttanut WaSP (). Se julkaistiin 3. maaliskuuta 2008. Testi testaa tämänhetkisiä sekä tulevaisuuden www-standardeja sisältäen muun muassa DOM- sekä SVG-tuen testin. Muita testejä on tutut HTML- ja XHTML-testit, CSS2, CSS2.1 ja CSS3 -testit sekä HTTP-protokollan testaus.

Odotetusti testin julkaisun aikaan yksikään nykyselaimista ei läpäissyt testiä, vaan jäi 40–60 pisteen kohdalle. 

Ensimmäisinä täysiin pisteisiin yltäneet olivat Operan julkaisematon betaversio, sekä Safari ja sen Webkit-moottorin uusin kehitysversio. Safari oli ensimmäinen julkisesti saatavilla ollut selain, joka läpäisi testin.

Testi 
Testillä testataan selaimen yhteensopivuutta seuraavilla osa-alueilla:
 DOM2: Core, Events, HTML, Range, Style, Traversal ja Views
 ECMA-komentosarjakieli
 HTML4
 HTTP
 Mediakyselyt
 CSS-valitsimet
 XHTML 1.0
 CSS2, CSS2.1 ja CSS3
 URI-testit
 SVG

Selaimet ja pistemäärät 
Vuoden 2012 jälkeen vain Internet Explorer 10 ei saanut maksimipisteitä kun verrataan suosituimpia selaimia (Internet Explorer, Chrome, Firefox, Opera ja Safari).

Vuonna 2016 ainoa hieman käytetty selain, joka ei pääse testiä läpi on Internet Explorer 8. StatCounterin mukaan sillä on noin 1% käyttäjäkunta.

Katso myös 
 Acid2

Lähteet

Aiheesta muualla 

 Acid3 -testin kuvaussivu
 Acid3-testi Varoitus: saattaa kaataa selaimen.

World Wide Web

de:Acid (Browsertests)#Acid3
sv:Acid webbläsartester#Acid3
Reg Smythe

Reginald ”Reg” Smythe (10. heinäkuuta 1917 – 13. kesäkuuta 1998) oli brittiläinen sarjakuvataiteilija, joka loi sanomalehtisarja Lätsän.

Smythe syntyi Hartlepoolissa. Toisen maailmansodan aikaan hän palveli Pohjois-Afrikassa, jossa hän kehitti piirtotaitoaan tekemällä julisteita amatööriteatterien esityksiin.

Saatuaan vapautuksen hän muutti Lontooseen, jossa toimi postivirkailijana. Hän jatkoi julisteiden tekemistä, mutta siirtyi sarjakuvien piirtämiseen 1950-luvulla. Lätsä ("Andy Capp") alkoi Daily Mirror -lehdessä vuonna 1957. Pian se alkoi ilmestyä myös Amerikassa vuonna 1963. Stripistä tuli kansainvälisesti suosittu ja Smythe voitti sillä monia palkintoja. Lätsästä tehtiin myös West End -musikaali ja tv-käsikirjoitus, ilman suurempaa menestystä.

1970-luvulla Smythe palasi Hartlepooliin, jossa hän kuoli vuonna 1998 keuhkosyöpään 80-vuotiaana. Vuonna 2007, suuren varainkeräyksen jälkeen, julkistettiin Lätsän kunniaksi suuri pronssipatsas Smythen kotikaupunkiin Hartlepooliin.

Lähteet

Aiheesta muualla
British Cartoon Archive 

Brittiläiset sarjakuvantekijät
Vuonna 1917 syntyneet
Vuonna 1998 kuolleet
David Mazzucchelli

David Mazzucchelli (s. 1960) on yhdysvaltalainen sarjakuvataiteilija ja kuvittaja. Hän nousi julkisuuteen työskennellessään Marvel DC Comics-sarjakuvayhtiöiden supersankarisarjojen parissa. Mazzuchellin myöhemmät teokset ovat olleet arvostettuja vaihtoehtosarjakuvia ja kuvituksia.

Mazzucchellin ura supersankarisarjojen parissa oli lyhyt mutta merkittävä. Hän on piirtänyt arvostetut Frank Millerin käsikirjoittamat sarjakuvat Daredevil: Born Again (Marvel, 1985) ja Batman: Ensimmäinen vuosi (DC, 1987). Hän on myös piirtänyt Paul Austerin romaanin Lasikaupunki sarjakuvaversion. Hän toimii säännöllisesti The New Yorker -lehden kuvittajana. Vuonna 2009 Pantheon Books julkaisi Mazzucchellin oman käsikirjoituksensa pohjalta tekemän sarjakuvaromaanin Asterios Polyp.

David Mazzucchelli asuu Manhattanilla New Yorkissa ja työskentelee Rhode Island School of Designissa (RISD), jossa hän 
opettaa sarjakuvakerrontaa ja -kuvittamista.

Valikoitu bibliografia

Sarjakuvaromaaneja tai -kokoelmia
Paul Auster's City Of Glass (1994) Käsikirjoitus Paul Karasik
Batman: Year One (1986) Käsikirjoitus Frank Miller
Daredevil: Born Again (1986) Käsikirjoitus Frank Miller
Asterios Polyp (2009)

Aikakausjulkaisu
Rubber Blanket (1991–1993)

Sarjakuvanovelleja
The Fisherman and the Sea Princess (2000)
Darkseid (2000)
The Boy Who Loved Comics (2001)
Still Life (2000) 
Stubs (1996)
Stop The Hair Nude (1995)
Rates Of Exchange (1994)
New String (1994)
Monday In The Park... (1994)
The Fine Art... (1993)
Phobia (1993)
A Brief History... (1992)
Hear The Atoms Splitting (1992)
Chiaroscuro (1988)

Yhdysvaltalaiset sarjakuvantekijät
Vuonna 1960 syntyneet
Elävät henkilöt
Yhdysvaltalaiset kuvittajat
Kaarlo Valli

Kaarlo Aleksander Valli (4. syyskuuta 1895 Uusikaupunki – 19. joulukuuta 1936 Turku) oli suomalainen työläiskirjailija.

Valli muutti Turkuun vuonna 1911 ja toimi päätoimisesti räätälinä. Hän työskenteli jonkin aikaa myös sanomalehdentoimittajana muun muassa Vaasassa Vapaa Sana-lehdessä. Hän julkaisi näytelmiä, kertomuskokoelmia ja runoja. Valli oli mukana työväenjärjestäjen toiminnassa ja oli puhujana työväenjärestöjen juhlissa. Hän oli useita vuosia TUL:n Turun piirin sihteerinä ja oli myös aikoinaan aktiiviurheilija. Valli kuoli joulukuussa 1936 pitkällisen sairauden jälkeen.

Valli palveli Suomen sisällissodan aikana punaisten joukoissa Verner Lehtimäen johtamassa turkulaisessa ratsukomppaniassa. Lehtimäki oli myöhemmin esikuvana Vallin Liekeissä-romaanin päähenkilölle Hannes Valtimolle.

Kaarlo Valli haudattiin Turun uudelle hautausmaalle.

Teoksia 
  Koston kourissa : kertomuksia ja katkelmia vuodelta 1918.  Tekijä, Vaasa 1922
  Kun kuolleet puhuvat : kertomus vuodelta 1918.  1922
  Liekeissä : yhteiskunnallinen romaani Suomen v. 1918 luokkasodasta.   Amerikan suomalaiset sosialistiset kustannusliikkeet, Astoria, Oregon 1922
  Taistelun varrelta.  Tekijä, Vaasa 1922
  Vannoutuneet : yhteiskunnallinen kuvaus v. 1918 jälkeiseltä ajalta, jatkoa Liekeissä-teokseen.  Tekijä, Vaasa 1922
  Sytykkeitä : kertomuksia ja kuvauksia Venäjän vallankumouksesta.  Tekijä, Vaasa 1923

Lähteet 
 Suomen kirjailijat tietokanta 
 Verneri Lehtimäen kirjallinen muotokuva

Viitteet 

Suomalaiset työläiskirjailijat
Suomen sisällissodan punaiset
Vuonna 1895 syntyneet
Vuonna 1936 kuolleet
Noormarkun Koitto

Noormarkun Koitto on Noormarkusta kotoisin oleva urheiluseura. Seuran jaostoja ovat jalkapallo, kuntoliikunta, koripallo ja nuoriso (2010 alusta).

Koripallo

Koripalloa pelaa Koitossa seitsemän joukkuetta.

Naiset
Naisten edustusjoukkue pelaa Suomen Koripalloliiton läntisen alueen 3. divisioonan A lohkossa.

Sarjataso ja sijoitus
2009/2010 3.div lohko A sijoitus 1.
2008/2009 2.div  sijoitus 12.
2007/2008 3.div  sijoitus 1.

Jalkapallo
Jalkapalloa pelaa Koitossa yhdeksän joukkuetta..

Miehet

Miesten edustusjoukkue pelaa Suomen palloliiton Satakunnan piirin 4.divisioonassa. Joukkue osallistuu myös futsalin sarjapeleihin.

Sarjataso ja sijoitus

2007 5.divisioona sijoitus 4.
2008 5.divisioona sijoitus 5.
2009 5.divisioona sijoitus 1.
2010 4.divisioona sijoitus 3.

Futsal Sarjataso ja sijoitus
2008/2009 4.div  sijoitus 10.
2009/2010 4.div sijoitus 6.

Kuntoliikunta

Kuntoliikuntajaosto järjestää lentopalloa, sählyä ja erilaisia kuntoliikunta tapahtumia aikuisille.

Nuoriso

Lasten palloleikkikoulu kuuluu jaoston toimintaan.

Lähteet

Aiheesta muualla
 Urheiluseuran kotisivut

Suomalaiset jalkapalloseurat
Suomalaiset koripalloseurat
Porilaiset urheiluseurat
Vuonna 1921 perustetut urheiluseurat
Noormarkku
Hannah Hodson

Hannah Hodson (s. 10. syyskuuta 1991) on yhdysvaltalainen näyttelijä. Hänellä oli merkittävä rooli (Shameika) Randa Hainesin elokuvassa The Ron Clark Story (2006).

Hodson syntyi San Franciscossa, Kaliforniassa, mutta muutti kaksivuotiaana New Yorkiin. Hän voitti Young Artist Awardin 2007.

Aiheesta muualla 
  

Yhdysvaltalaiset näyttelijät
Vuonna 1991 syntyneet
Elävät henkilöt
Meri-Porin voimalaitos

Meri-Porin voimalaitos on Porin Tahkoluodossa sijaitseva Suomen suurin ja nykyaikaisin hiilivoimalaitos. Laitos on valmistunut vuonna 1994 ja sen sähköteho on 560 MW. Sitä käytetään sähköntuotannon varavoimalana. Marraskuussa 2022 uutisoitiin, että voimalaa käytetään talvella 2022-2023 tarvittaessa ennakko-ostojen perusteella eli mikäli sähkömarkkinoille päivittäin tehty tuotantohinta on tullut hyväksytyksi.

Voimalaitos on ylikriittinen hiililauhdevoimalaitos eli se tuottaa sähköenergiaa polttoainetta polttamalla.  Laitoksen omistavat Fortum ja Teollisuuden Voima. Yhtiöt ovat sopineet osakekaupasta, jossa voimalan hallinta siirtyy kokonaisuudessaan Fortumille heinäkuussa 2020. Laitoksella on yhteinen 150 metriä korkea savupiippu viereisen Tahkoluodon voimalaitoksen kanssa. 

Energia- ja ilmastostrategian mukaan hiilen energiakäytöstä luovutaan Suomessa vuoteen 2030 mennessä. Kivihiilen käytön energiantuotannossa kieltävä laki lopettaa kivihiilen polton Suomessa toukokuussa 2029, mikä tarkoittaa ratkaisuja myös Meri-Porin laitoksen osalta. Fortumin osuus voimalaitoksesta kuuluu Suomen valtakunnalliseen sähköntuotannon tehoreserviohjelmaan vuosille 2017–2020, joten se pysyy tuotannossa ainakin vuoteen 2020 asti.  Tehoreserviin kuuluvat laitokset eivät operoi sähkömarkkinoilla, vaan niillä turvataan sähköntuotanto olosuhteissa, joissa sähkön markkinaehtoinen tarjonta ei riitä kattamaan sähkönkulutusta.

Marraskuussa 2022 uutisoitiin, että varavoimalana seissyt Meri-Porin hiilivoimalaitos oli otettu koekäyttövaiheen jälkeen tuotantokäyttöön.

Lähteet

Aiheesta muualla 

 

Suomen kivihiilivoimalat
Porin rakennukset ja rakennelmat
Fortum
Roy Babbington

Roy Babbington (s. 8. heinäkuuta 1940) on brittiläinen rock- ja jazzbasisti. Hän nousi maailmanmaineeseen Soft Machine -kokoonpanon jäsenenä.

1960–1970-lukujen vaihteessa Babbington soitti myös Delivery-nimisessä yhtyeessä. 

Babbington on myöhemmän uransa aikana tehnyt yhteistyötä useiden nimekkäiden artistien kanssa; hän esiintyi muun muassa Judie Tzuken albumilla Welcome to the Cruise (1979).

Brittiläiset basistit
Vuonna 1940 syntyneet
Elävät henkilöt
Tahkoluodon voimalaitos

Tahkoluodon voimalaitos oli vuonna 1976 valmistunut Porin Tahkoluodossa sijaitseva Pohjolan Voiman omistama hiilivoimalaitos, joka suljettiin 2015. Laitosta modernisoitiin useaan otteeseen, ja sen sähköteho oli 235 MW. Myöhemmin valmistunut Meri-Porin voimalaitos käyttää samaa 150 metriä korkeata savupiippua.

Voimalaitos suljettiin kannattamattomana vuonna 2015 ja helmikuussa 2017 Pohjolan Voima ilmoitti se purkamisesta.

Lähteet

Aiheesta muualla 

 

Suomen kivihiilivoimalat
Porin rakennukset ja rakennelmat
Pohjolan Voima
Lasse Nordlund

Lasse Nordlund (s. 1965 Helsinki) on suomalainen yhteiskunnallinen ajattelija, joka elää Suomen maaseudulla omavaraisesti, valmistaen vaatteensa ja työkalunsakin itse sekä kooten ravintonsa pienviljelmältä ja lähiluonnosta.

Nordlund eli nuoruuden Saksassa ja oli kiinnostunut fysiikan opiskelemisesta. Hän alkoi kuitenkin epäillä tavanomaisen elämän kestävyyttä ja mielekkyyttä ja päätti kokeilla elämää omavaraistaloudessa. Nordlund ryhtyi opiskelemaan kirjojen ja omien kokeilujen kautta tavaroiden valmistamista ja ravinnon hankkimista. Lopulta hän pystyi elämään Pohjois-Karjalan Valtimolla useiden vuosien ajan (1992–2004) täysin omavaraisesti. Nykyään hän elää perustamansa perheen kanssa, edelleen lähes omavaraisesti.

Nordlundin mukaan yksi ihminen tarvitsee noin viisi aaria viljelymaata elääkseen ilman lisäruoan ostamista. Tärkein ravintokasvi hänelle on ollut lanttu. Omavaraistaloudessa Nordlund käyttää sieniä 200 kiloa vuodessa ja marjoja noin saman verran. Karjan hän jätti pois, koska eläinten ylläpito (esimerkiksi rehunviljely) osoittautui liian aikaa vieväksi, jotta se olisi ollut mielekästä. Villa ja nahka ovat sen sijaan vaatteita ajatellen Nordlundin mukaan käteviä, koska ne kestävät paljon puuvillaa kauemmin. Nordlund väittää, että on pystynyt elämään vuosikausia ilman suolaa, vaikka aluksi suolan pois jättäminen aiheutti hänelle terveysongelmia. WC-paperin sijaan Nordlund käyttää kuivattua rahkasammalta. 

Nordlundin kokeilun taustalla on hänen käsityksensä, että vain luontaistalouteen perustuva elämä on pitkällä aikavälillä materiaalisesti kestävällä pohjalla.

Syksyllä 2008 Palladium kirjat julkaisi Nordlundin ja Maria Dorffin kirjoittaman teoksen Elämämme perusteista: Pohdintoja työstä, rahasta ja energiasta omavaraisen elämänkokemuksen valossa.

Teos 

 Teoksen verkkoversio, toinen linkki

Lähteet

Aiheesta muualla 

Nordlund, Lasse: Elämämme perusteista – yhteiskunnallinen essee. Julkaistu myös Elonkehä-lehdessä.

Kehityskriitikot
Yhteiskunnalliset ajattelijat
Suomalaiset henkilöt
Vuonna 1965 syntyneet
Elävät henkilöt
Siaminkratomi

Siaminkratomi (Mitragyna speciosa) on kaakkoisaasialainen kratomien sukuun ja matarakasvien heimoon kuuluva kasvi. Siaminkratomi on runsaslehtinen puu, joka kasvaa noin 3–15 metrin korkuiseksi. Sen lehdet sisältävät mitragyniinia, joka on keskushermostoon vaikuttava aine. Lehtiä käytetään päihteenä mm. pureskelemalla. Vaikutukset ovat jokseenkin opioidien kaltaisia. Thaimaassa (ent. Siam) ja Kaakkois-Aasiassa kasvilla on pitkät perinteet. Kratomia on historiallisesti käytetty thaimaalaisessa kansanlääkinnässä oopiumin sijasta tai lieventämään eri aineiden aiheuttamia riippuvuusoireita vieroitushoidossa. Kratomia on käytetty myös sen vaikutusten vuoksi potenssilääkkeenä.

Lainsäädäntö 
Suomessa kratom luokiteltiin reseptilääkkeeksi 2008. Joulukuussa 2014 Suomen huumausainelakiin lisättiin uusi kategoria kuluttajamarkkinoilta kielletyt psykoaktiiviset aineet (KKP-aineet), ja huhtikuussa 2016 kasvi siirrettiin tähän kategoriaan.

Kasvia ei kuitenkaan ole luokiteltu huumausaineeksi, koska sen sisältämä mitragyniini ei sisälly kansainvälisiin huumausaineita ja psykotrooppisia aineita käsittelevien yleissopimusten luetteloihin.

Lähteet 
Karjalainen: Uutuushuume kratomille maahantuontieste 
Kratom Erowid-tietokannassa

Viitteet 

Matarakasvit
Sedatiivit
George Gordon (kenraali)

George Washington Gordon (5. lokakuuta 1836 – 9. elokuuta 1911) oli konfederaation armeijan upseeri, joka nousi etelävaltioiden nuorimmaksi prikaatinkenraaliksi Yhdysvaltain sisällissodan viimeisenä vuonna. Sodan jälkeen hän toimi lakimiehenä Pulaskissa Tennesseessä. jossa Ku Klux Klan muodostettiin. Hänestä tuli yksi klaanin ensimmäisistä jäsenistä. Vuonna 1867 Gordonista tuli ensimmäinen klaanin Suurlohikäärme Tennesseen valtakuntaan, ja hän kirjoitti sen "reseptin," kirjan, joka kuvasi sen organisaatiota, periaatteita ja tarkoituksia. Hän oli myös Yhdysvaltain edustajainhuoneen jäsen 10. Tennesseen kongressialueella.

Lapsuus ja nuoruus, sisällissodan aika
Gordon syntyi Pulaskissa Tennesseessä. Hän valmistui Läntisestä sotilasinstituutista Nashvillesta Tennesseestä 1859. Ennen sisällissodan alkua hän harjoitteli siviili-insinööriksi. Hän liittyi vapaaehtoisena konfederaation armeijaan 11. Tennesseen jalkaväkirymenttiin ennen ylenemistään prikaatinkenraaliksi.

Gordon johti Vaughnin prikaatia kenraalimajuri John C. Brownin alaisena Franklinin taistelussa 30. marraskuuta 1864. Monia hänen johtamistaan miehistä on haudattu McGavockin konfederaation hautausmaahan Frankliniin Tennesseehen.

Gordonin myöhemmät vaiheet
Sodan jälkeen Gordon harjoitti lakimiehen tointa Memphisissä Tennesseessä vuoteen 1883. Hänet nimitettiin yhdeksi rautatiekomission jäsenistä Tennesseehen. Hän sai nimityksen sisäministeriöltä 1885, salaisena intiaaniagenttina Arizonassa ja Nevadassa, jossa hän palveli vuoteen 1889. Hän palasi Memphisiin Tennesseehen ja jatkoi lakimiehen toimensa harjoittamista. Hän oli Memphis cityn koulujen ylitarkastaja vuosina 1889–1907.

Suullisen raportin mukaan hän meni kenraali Nathan Bedford Forrestin luo Memphisissä, ja kertoi hänelle äskettäin muodostetusta Ku Klux Klanista, mihin Forrest vastasi: "Se on hyvä asia; Se on helkkarin hyvä asia. Me voimme käyttää sitä näyttääksemme neekereille heidän paikkansa." Forrestista tuli ensimmäinen maanlaajuisen klaanin johtaja.

Historiallisena todisteena järjestön tavoitteista on vuoden 1868 Gordonin julistus. Siinä Gordon varoittaa että "klaani on syttynyt kolme kertaa," ja että jos mustat "aloittavat sodan meitä vastaan, heidän täytyy kestää hirveä kosto joka seuraa." Hän myös väitti että klaani oli rauhallinen organisaatio, ja että jotkut henkilöt olivat klaanin nimissä tehneet väkivallantekoja.

Gordon valittiin demokraattina kaksi kertaa kongressiin, jossa palveli 4. maaliskuuta 1907 lähtien kuolemaansa saakka Memphisissä. Hänet on haudattu Elmwoodin hautausmaahan.

Lähteet
History of 11th Tennessee Infantry Regiment (Confederate), American Civil War
 Horn, Stanley F. Invisible Empire: The Story of the Ku Klux Klan from 1866 to 1871, Patterson Smith Publishing Corporation: Montclair, NJ, 1939.
 Hubbard, John Milton, Notes of a Private. By John Milton Hubbard, Company E, 7th Tennessee Regiment. Forrest's Cavalry Corps, C.S.A..
Gordon, George Washington, (1836–1911). Biographical Directory of Congress.
Political Graveyard

Yhdysvaltojen sisällissodan etelävaltioiden kenraalit
Ku Klux Klanin jäsenet
Vuonna 1836 syntyneet
Vuonna 1911 kuolleet
Parallelismi

Parallelismi voi tarkoittaa seuraavia:

 Parallelismi (psykofyysinen parallelismi) filosofiassa, oppi jonka mukaan sielulliset ja aineelliset tapahtumat sattuvat rinnakkaisesti ilman vuorovaikutusta.
 Parallelismi retoriikassa, toisto tyylikeinona.
 Parallelismi tietojenkäsittelyssä, rinnakkaislaskenta.
Angelologia

Angelologia tarkoittaa enkelioppia, enkelitiedettä, kirkkojen ja teologien käsityksiä enkeleistä. Erityisesti termi kuvaa kristillisen kirkon systemaattista ajattelua ja opetusta enkeleistä. Mutta myös juutalaisuudessa ja islamissa on omat oppinsa enkeleistä, niiden merkityksestä, asemasta ja hierarkioista. Itse asiassa kaikissa kolmessa monoteistisessä eli yksijumalaisessa uskonnossa vallitsee sama käsitys enkeleistä taivaallisina henkiolentoina ja Jumalan sanansaattajina, vaikka erojakin on.

Angelologia ei ole yhtenäinen ja selvärajainen oppirakennelma, vaan teologien tekemien määritelmien ja tulkintojen kudelma. Esimerkiksi enkelihierarkioista on esitetty erilaisia näkemyksiä: tavallisin on yhdeksänportainen hierarkia, jota kannattivat Pseudo-Dionysios Areopagita ja Tuomas Akvinolainen. Arkkienkelien lukumäärästä – seitsemän – vallitsee laaja yksimielisyys, koska lukumäärä ilmoitetaan Raamatun apokryfikirjoihin kuuluvassa Tobitin kirjassa. Arkkienkelien nimistä on erilaisia näkemyksiä. Kristillisen kirkon angelologian mukaan nimeltä mainittuja arkkienkeleitä ovat vain ne kolme, jotka löytyvät Raamatusta: Mikael, Gabriel ja Rafael. Eenokin kirjassa mainitaan  kaikki seitsemän: Uriel, Rafael, Raguel, Mikael, Sarakiel, Remiel ja Gabriel.

Kristillisten kirkkojen välillä ei ole erityistä ekumeenista kiistaa enkeleistä, sillä angelologia on pidättyväinen tieteenala ja perustuu ensisijaisesti Raamatun kertomuksiin. Yksittäiset teologit ovat silti esittäneet yksityiskohtaisia ja pitkälle meneviä kuvauksia ja tulkintoja enkeleistä. Teoksessaan Summa Theologica Tuomas Akvinolainen (1125–1274) kirjoitti laajasti enkeleistä. Teoksen nämä osat on suomennettu omana kirjanaan.

Angelologisia kuvauksia löytyy myös kaunokirjallisuudesta ja runoudesta, kuten Danten Jumalaisesta näytelmästä tai John Miltonin Kadotetusta paratiisista. New age ja erilaiset uushenkiset opit soveltavat kristillistä, juutalaista tai islamilaista enkelioppia, mutta yhdistävät siihen omia käsityksiään. Lopputuloksena on värikästä ja yksityiskohtaista ”angelologiaa”.

Kristinuskon käsityksiä enkeleistä eli angelologiaa tutkitaan teologisista oppiaineista dogmatiikassa.

Katso myös
Enkeli

Lähteet

Viitteet

Enkelit
Kristillinen teologia
Ammunnan maailmanmestaruuskilpailut 2007

Kansainvälisen ampumaurheiluliiton (ISSF) haulikkolajien maailmanmestaruuskilpailut järjestettiin 1.-10.9.2007 Kyproksen Nikosiassa.

Miehet

Naiset

Pojat

Tytöt

Mitaliaulukko

Uudet ennätykset

Lähteet
Kilpailun tulokset

2007
Vuoden 2007 ampumaurheilu
Kyproksen urheilu
Nikosia
Sekundäärinen alkoholi

Sekundäärinen alkoholi on alkoholi, jossa hydroksyyliryhmä(OH-) on kiinnittynyt hiileen, josta lähtee sidokset kahteen muuhun hiileen. Yksinkertaistettuna voidaan sanoa, että hydroksyyliryhmän tulee olla keskellä hiiliketjua.

Sekundääriset alkoholit hapettuvat ketoneiksi. Esimerkiksi 2-propanoli hapettuu sopivissa olosuhteissa propanoniksi eli asetoniksi.

Katso myös
Primäärinen alkoholi

Lähteet
Mooli Ke3 Reaktiot ja energia, Otava

Alkoholit
Lohjan Yhteislyseon lukio

Lohjan Yhteislyseon lukio, aiemmin Lohjan lukio, on noin 850 opiskelijan lukio. Se sijaitsee Lohjan Anttilan kaupunginosassa, niin sanotulla Pohjolan mäellä. 

Lukio on perustettu vuonna 1914. Nykyinen koulurakennus on valmistunut vuonna 1954. Rakennuksen suunnitteli arkkitehti Aarne Ervi. Valmistuessaan koulutalo oli Pohjoismaiden suurin oppikoulurakennus. Rakennusta laajennettiin viimeksi vuosina 1998-1999. Koulurakennus on kärsinyt homeongelmista ja se korjataan perusteellisesti. Lukion tilat siirtyivät väistöön Lohjan Rantapuistoon. 

Lukiota laajennettiin 2009 siten, että palloiluhalli Tennarin yhteyteen rakennettiin uusi liikuntasali, ja lukion entinen liikuntasali muutettiin luokka- ja hallintotiloiksi.

Koulun rehtorina toimii Panu Ruoste ja apulaisrehtorina Juha Nurmi.

Lähteet 

Suomen lukiot
Lohjan oppilaitokset
Purkitettu kuumuus


Purkitettu kuumuus on Pekka Myllykoski ja Jytäjemmarit -yhtyeen kolmas albumi. Se julkaistiin 4. huhtikuuta 2008. Alun perin yhtye ilmoitti albumin jäävän heidän viimeiseksi pitkäsoitokseen, mutta syksyllä 2009 ilmestyi kuitenkin Viimeinen boheemi -niminen albumi . 

Albumin laulut ovat yhtyeen omaa käsialaa, lukuun ottamatta Reino Helismaan "Sorsanmetsästys" -kappaletta.

Kappaleet 
  (säv., san. ja sov. Antero Gustafsson)
  (säv., san. ja sov. Marko Aho)
  (säv. Trad, san. ja sov. PMJJ)
  (säv., san. ja sov. Gustafsson)
  (säv. ja sov. Aho, san. Aho, Gustafsson & Pekka Myllykoski)
  (säv., san. ja sov. Aho)
  (säv., san. ja sov. Gustafsson)
  (säv., san. ja sov. Gustafsson)
  (säv., san. ja sov. Aho)
  (säv., san. ja sov. Gustafsson)
  (säv. ja san. Gustafsson, sov. Gustafsson & Altti Uhlenius)
  (säv., san. ja sov. Aho)
  (säv. ja sov. Aho, san. Aho & Gustafsson)
  (säv. ja san. Reino Helismaa, sov. Gustafsson)

Kokoonpano 
 Pekka Myllykoski – laulu
 Marko Aho – kitara, laulu
 Antero Gustafsson – basso, laulu

Vierailevat muusikot 
 Iiro Ollila – taustalaulu (1, 3)
 Veijo Airaksinen – huuliharppu (2, 3, 6, 13)
 Heikki "Hessu" Laakso – sähköpiano, urut ja klavinetti (2), piano (3, 12), kosketinsoittimet (5), hanuri (8)
 Tuomas Lehto – kitara (3, 10)
 Altti Uhlenius – soolokitara (11)

Arviot 
 Desibeli.net:

Lähteet

Aiheesta muualla 
 Mökkipäiväkirja äänityssessioista
 Albumin esittely
 Kappaleiden sanat ja taustatarinat

Vuoden 2008 albumit
Jytäjemmareiden albumit
Kalevan kisat 1955

Kalevan kisat järjestettiin vuonna 1955 Kuopiossa 13.–14. elokuuta. Kilpailupaikka oli Väinölänniemen kenttä. Kalevan maljan voitti Helsingin Kisa-Veikot. Naisilla oli omat yleisurheilun Suomen-mestaruuskilpailut Mäntsälässä 14. elokuuta.

Mitalistit

Naisten yleisurheilun Suomen-mestaruuskilpailut 1955
Kilpailut järjestettiin Mäntsälässä 14. elokuuta

Mitalistit

Lähteet

Kirjallisuus

Viitteet

Kalevan kisat
Vuoden 1955 yleisurheilu
Kuopion urheilutapahtumat
Mäntsälän historia
Väinölänniemi
Kalevan kisat 1956

Kalevan kisat järjestettiin vuonna 1956 Lahdessa 25.–26. elokuuta. Kilpailupaikka oli Radiomäen kenttä. Kalevan maljan voitti Helsingin Kisa-Veikot. Naisilla oli omat yleisurheilun Suomen-mestaruuskilpailut Ruokolahdella 26. elokuuta.

Mitalistit

Naisten yleisurheilun Suomen-mestaruuskilpailut 1956
Kilpailut järjestettiin Ruokolahdella 26. elokuuta.

Lähteet

Kirjallisuus

Viitteet

Kalevan kisat
Vuoden 1956 yleisurheilu
Lahden urheilutapahtumat
Ruokolahden urheilu
Kalevan kisat 1957

Kalevan kisat järjestettiin vuonna 1957 Tampereella 17.–18. elokuuta. Kilpailupaikka oli Ratinan stadion. Kalevan maljan voitti Turun Urheiluliitto. Naisilla oli omat yleisurheilun Suomen-mestaruuskilpailut Valkeakoskella 11. elokuuta.

Mitalistit

Naisten yleisurheilun Suomen-mestaruuskilpailut 1957
Kilpailut järjestettiin Valkeakoskella 11. elokuuta. Ohjelmassa oli ensimmäistä kertaa 400 metrin juoksu.

Lähteet

Kirjallisuus

Viitteet

Kalevan kisat
Vuoden 1957 yleisurheilu
Tampereen urheilutapahtumat
Valkeakosken urheilu
Kalevan kisat 1958

Kalevan kisat järjestettiin vuonna 1958 Kouvolassa 2.–3. elokuuta. Kalevan maljan voitti Helsingin Kisa-Veikot. Naisilla oli omat yleisurheilun Suomen-mestaruuskilpailut Kauniaisissa 3. elokuuta.

Mitalistit

Naisten yleisurheilun Suomen-mestaruuskilpailut 1958
Kilpailut järjestettiin Kauniaisissa 3. elokuuta.

Lähteet

Kirjallisuus

Viitteet

Kalevan kisat
Vuoden 1958 yleisurheilu
Kouvolan urheilutapahtumat
Kauniaisten historia
Kauniaisten urheilu
Separatistinen feminismi

Separatistinen feminismi on feministisen ajattelun muoto, joka ei kannata heteroseksuaalisia suhteita, sillä sen mukaan sukupuolten väliset ristiriidat ovat ratkaisemattomia. Separatistifeministit eivät usko miesten saavan aikaan positiivisia kontribuutioita feministiliikkeen kentällä tai luopuvan patriarkaalisesta ajattelustaan. Separatistifeministit keskittyvät työskentelyyn toisten naisten kanssa vältellen kanssakäymistä miesten kanssa esimerkiksi eläen ja työskennellen pelkästään naisista koostuvissa yhteisöissä. 

Kirjailija Marilyn Frye kuvaa separatistista feminismiä "naisten itsensä aiheuttamaa irtautumista erilaisista miesten asettamista normeista sekä miesten valtaa ja etua korostavista ja niitä edistävistä instituutioista, suhteista, rooleista ja aktiviteeteista".

Feministeistä ainoastaan pieni osa on separatistisia, ja ajattelutapa on kyseenalaistettu sekä feministiliikkeessä että sen ulkopuolella. Separatistiset naiset elävät yleensä selibaatissa tai lesbosuhteessa erottautuakseen heidän näkemyksensä mukaan patriarkaalisesta yhteiskunnasta.

Lesboseparatismilla tarkoitetaan lesbofeminismin muotoa, johon saattaa liittyä myös homoseksuaalien kansallisvaltiota ajava, niin sanottu queer-nationalismi, sekä poliittinen lesbous. Se liitetään usein myös diaaniseen pakanuuteen.

Lähteet

Feministinen teoria
Politiikan teoriat